OpenLLM-France/wikimedia huggingface dataset:
# Portivechju

Port Vell (català) o Portivechju o Portuvechju (cors) (en francès i oficialment Porto-Vecchio) és un municipi de Còrsega, situat al sud-est de l'illa, al fons d'una llarga badia de 9 km, al departament de Còrsega del Sud.
Els genovesos van construir la ciutadella, el 1540, per protegir-se dels atacs pirates. Va prosperar gràcies a l'explotació de la sal. Avui encara es conserven 60 hectàrees de salines. Amb un ràpid creixement a la segona meitat del segle xx, convertir-se en un centre turístic, avui és la tercera ciutat de l'illa.
Hi destaca la ciutadella genovesa, del 1540, situada sobre el port esportiu. Als voltants s'hi troben nombroses platges: Palonbaggia, Sogno, Santa Giulia, Cala Rossa, Pinarellu. Davant del litoral de Porti Vecchju es troben les illes Cerbicale.
A l'interior, prop de Porto-Vecchio, es troba el massís de l'Ospédale, una extensa regió muntanyosa amb boscos, roques, llacs i cascades. Cap al nord, a la plana litoral, es cultiva el raïm amb el que es produeix el vi amb denominació d'origen «AOC Corse Porto-Vecchio».
# Swinefordita

La swinefordita és un mineral de la classe dels silicats que pertany al grup de la smectita. Va ser anomenada en honor d'Ada Swineford (1917-1993), mineralogista especialitzada en argiles i professora de geologia al Western Washington State College de Bellingham (Estat de Washington, Estats Units).

## Característiques

La swinefordita és un fil·losilicat de fórmula química Ca$_{0,2}$(Li,Al,Mg,Fe)₃(Si,Al)₄O$_{10}$(OH,F)₂·nH₂O. Cristal·litza en el sistema monoclínic. S'assembla a la vaselina quan s'hidrata; quan es deshidrata, torna fibrosa i forma cintes fines, plegades i retorçades, i també làmines arrugades. La seva duresa a l'escala de Mohs és 1.
Segons la classificació de Nickel-Strunz, la swinefordita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

La swinefordita va ser descoberta a la mina Foote Lithium Co., al comtat de Cleveland (Carolina del Nord, Estats Units) dipositada d'aigua subterrània, en forma de recobriment en les parets i fissures de les zones de fractura, o reemplaçant espodumena, en una pegmatita rica en liti i estany (element). També ha estat descrita a Alemanya, altres indrets dels Estats Units, Etiòpia i la República Popular de la Xina.

## Referències

* ↑ «Swinefordite» (en anglès). Mindat. [Consulta: 28 desembre 2019].
* 1 2 «Swinefordite» (en anglès). Handbook of Mineralogy. Arxivat de l'original el 25 de setembre 2012. [Consulta: 1r febrer 2020].
# Raúl Servín

Raúl Servín Monetti (29 d'abril de 1963) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1986.

## Referències

* ↑ Raúl Servín Fitxa i estadístiques a la FIFA
* ↑ Huitrón, Octavio F. «Raúl Servín, tres décadas después» (en castellà). Esto, 06-08-2011. Arxivat de l'original el 4 de març 2016. [Consulta: 31 desembre 2017].
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Firuzabad

Firuzabad (sassànida Ardasher-Khwarrah o Ardahsir-Khurra اردشيرخوره, o la Glòria d'Ardashir; àrab Fīrūzābād فيروزآباد,; abans Piruzabad i més abans Gur o Čur) és una ciutat de l'Iran a la província de Fars al sud de Xiraz, capital de comtat de Firuzabad. La seva població s'estimava en 67.909 el 2005 (4340 habitants el 1951). La moderna ciutat és a uns 3 km al sud-est de l'antiga. La zona va estar habitada per la tribu dels kaixkai o qaixqais.

## Història

Alexandre el Gran en la seva invasió de Pèrsia va destruir la vila de Gur o Čur o Gōr que ocupava el seu lloc. Al dirigir el riu cap a la ciutat va crear un llac.
Sota els sassànides Ardashir I la va refundar al mateix lloc on va obtenir una gran victòria sobre Artaban V de Pàrtia; fou la capital de la regió administrativa (kura) sassànida i àrab als primers temps del califat) anomenada Ardaixir Kurra. Tenia quatre portes (Mithra, Bahram, Hormuz i Ardashir) i era circular amb torre al centre que tenia un temple del foc precedent arquitectònic de la gran mesquita de Samarra; el rei persa hi va tenir un palau i hi va residir abans del triomf de la seva revolta.
Sota els sassànides fou seu d'un bisbat nestorià (actes del sínode de 430) i el metropolità del Fars residia a Riv Ardashir (àrb Rishahr); el bisbat encara existia el 540.
La ciutat igual que Ishtakhr va resistir als àrabs fins al 649/650 en què fou conquerida per Abd Alla ibn Amir ibn Kuraysh. Gōr va esdevenir capital de la província de Ardashir-Khurra (Ardasher-Khwarrah, Khor Ardeshīr o Shāhr-ī Gōr).
Al segle IX era tan gran com Istakhr però inferior a Xiraz. El buwàyhida Àdud-ad-Dawla hi va residir en alguns moments. El nom vell de Gōr (que en persa volia dir "tomba") va ser abandonat en favor de Perozabad o Piruzabad (Ciutat de la victòria), nom que després ha conegut algunes modificacions menors (Firuzabad, Fīrūzābād, Firouzabad).
Més tard va perdre importància i no es destaca per cap esdeveniment a la resta de la seva història.

## Enllaços externs

* Fars Cultural Heritage Organization Arxivat 2005-02-12 a Wayback Machine.
* Firuzabad a Livius Arxivat 2008-10-26 a Wayback Machine..
* YouTube video del palau (2 minuts 52 segons).

## Bibliografia

* Le Strange, Description of the Province of Fars in Persia at the Beginning of the Fourteenth Century A.D., JRAS, 1912
* Dietrich Huff, "Firuzabad" a Encyclopaedia Iranica
# Panabaras

Panabaras fou un estat tributari protegit del tipus zamindari llavors associat al districte de Chanda, tahsil de Warora a les Províncies Centrals avui dia es troba a Chhattisgarh. Tenia una superfície de 891 km² i una població el 1881 de 12.374 habitants. Aundhi, sota un cap local, era un estat tributari de Panabaras. El governant era de primera classe entre els caps de la regió de Wairagarh.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Paranja

Paranja (o Paranji) és una túnica de l'Àsia central tradicional en dones i noies, que cobreix el cap i el cos. Es coneix també com burca en altres idiomes. És similar en rol i trets bàsics a altres estils regionals com el xadari afgà.
La part que cobreix el rostre, conegut como chachvan (o chachvon), era pesat en pes y fet amb pèls de cavall. Va ser especialment utilitzat en les àrees urbanes uzbekas i tayicas.
Els paranges i els chachvon van ser comuns el 1917 entre les dones uzbekas en àrees urbanes de les conques de riu del sur. Són menys freqüents en les àrees rurals, pero gairebé res a l'estepa nòmada.
La Revolució d'octubre a Rússia va promoure l'alliberament femení, i cercava prohibir el vel, així com el paranja.

## Referències

* ↑ Northrop 2001, p. 198
* ↑ «Background: Women and Uzbek Nationhood». Human Rights Watch. [Consulta: 16 setembre 2010].

## Bibliografia

* Northrop, Douglas (2001). "Nationalizing Backwardness: Gender, Empire, and Uzbek Identity". In Suny, Ronald Grigor; Martin, Terry. State of Nations: The Soviet State and Its Peoples. Oxford University Press. pp. 191–220. ISBN 978-1-234-56789-7.
# Paul Goodman

Paul Goodman (9 de setembre de 1911 - 2 d'agost de 1972) va ser un sociòleg, escriptor i activista anarquista nord-americà, adscrit a l'anomenada New Left nord-americana. Nascut a Nova York, fet que el va marcar i va influenciar molt en el desenvolupament del seu pensament, va ser partidari de les estructures comunitàries i de la no violència, sent una referència clau de la contracultura de la dècada de 1960. Va tenir també un paper molt destacat en el desenvolupament, juntament amb Fritz Perls i Laura Perls, de la Teràpia Gestalt.
Prolífic escriptor, a més de les seves obres de ficció i de poesia, Goodman va escriure sobre temes com l'educació, la vida a la ciutat, l'urbanisme, els drets dels menors, la política, la crítica literària, entre d'altres. Es va manifestar obertament bisexual, declaració que li va causar no pocs problemes, entre ells laborals, i va ser un dels pioners del moviment gai de principi de la dècada de 1970.
Així mateix, va ser coautor, amb el seu germà Percival, catedràtic d'Arquitectura de Columbia University i considerat l'arquitecte «més prolífic en la història del judaisme», del llibre Communitas.

## Referències

* ↑ Wise, Michael Z. (en inglés) «America's Most Prolific Synagogue Architect» Arxivat 2011-07-14 a Wayback Machine. The Forward, March 9, 2001. Consultado el 19 de enero de 2013.
* ↑ Goldberger, Paul. (en inglés) «Percival Goodman, 85, Synagogue Designer, Dies.» October 12, 1989., The New York Times, consultado el 19 de enero de 2013.

## Enllaços externs

* Paul Goodman sobre l'educació obligatòria (anglès)
* «Paul Goodman Changed My Life (2011)» New York Times Review, October 18, 2011 (en anglès)
# Paul Gothard

Paul Gothard (Southend-on-Sea, Essex, Anglaterra, 24 de juny del 1974) és un futbolista anglès que fins al 2012 fou porter i entrenador de porters de l'Auckland City FC del Campionat de Futbol de Nova Zelanda. Des del 2012 és tan sols entrenador de porters.

## Trajectòria esportiva
### Inicis semiprofessionals a Londres

Gothard va iniciar la carrera esportiva en una sèrie de clubs futbolístics londinencs i propers, inclosos el Colchester United F.C., el Grays Athletic F.C. i el Dagenham & Redbridge F.C..

### Immigració a Nova Zelanda i l'Auckland City

Als finals de la dècada del 2000, anys després que es retirés del futbol, va immigrar a Nova Zelanda amb la seva dona on ell passaria a ser mestre de casa. L'Auckland City FC, en sentir que Gothard havia jugat prèviament per a equips com el Dagenham & Redbridge, s'interessaren en ell i l'oferiren un contracte. A l'edat de 35 anys va debutar amb l'Auckland City en un partit local a Kiwitea Street contra el Waikato FC. Unes setmanes després, Gothard va jugar en un partit del Campionat del Món de Clubs de la FIFA de 2009 contra el TP Mazembe per a decidir quin dels dos equips quedaria en cinquè lloc en el torneig. L'Auckland City acabà guanyant el partit 3 a 2.
El juliol de 2010 Gothard va ser ofert ser l'entrenador de porters de l'Auckland City. Gothard va acceptar el contracte i des d'aleshores és l'entrenador de porters pel club.

## Palmarès

* Lliga de Campions de l'OFC (2): 2010-11, 2011-12.

## Referències

* ↑ (anglès) «Paul Gothard – Player profile». Transfermarkt.co.uk. [Consulta: 19/03/2012.]
* 1 2 (anglès) «Paul Gothard – Coach data sheet». Transfermarkt.co.uk. [Consulta: 19/03/2012.]
* ↑ (anglès) «Profile Information – Paul Gothard Arxivat 2012-04-13 a Wayback Machine.». Aucklandcityfc.com. [Consulta: 19/03/2012.]
* ↑ (anglès) Dickey, Delwyn: «Gothard signs on for City». Stuff.co.nz. [Publicació: 22/09/2009.] [Consulta: 19/03/2012.]
* ↑ (anglès) Pearce, Bob: «Five-star City repeat goal rush». Campionat de Futbol de Nova Zelanda. [Publicació: 24/10/2009.] [Consulta: 19/03/2012.]
* ↑ (anglès) «FIFA Club World Cup: UAE 2009 – TP Mazembe vs Auckland City FC». FIFA.com. [Consulta: 19/03/2012.]
* ↑ (anglès) «Auckland City grab fifth at Club World Cup». Stuff.co.nz. [Publicació: 17/12/2009.] [Consulta: 19/03/2012.]

## Vegeu també

* El futbol a Anglaterra
* El futbol a Nova Zelanda

## Enllaços externs

* (anglès) Informació i estadístiques de Paul Gothard a la pàgina web oficial de la FIFA Arxivat 2012-01-21 a Wayback Machine.
* (anglès) Informació i estadístiques de Paul Gothard a la pàgina web oficial de l'Auckland City FC Arxivat 2012-04-13 a Wayback Machine.
* (anglès) Informació i estadístiques de Paul Gothard com a jugador a transfermarkt.co.uk
* (anglès) Informació i estadístiques de Paul Gothard com a entrenador a transfermarkt.co.uk
# Paul Peschisolido

Paul Peschisolido (Scarborough, 25 de maig de 1971) és un exfutbolista canadenc de la dècada de 1990.
Fou 53 cops internacional amb la selecció del Canadà.
Pel que fa a clubs, destacà a nombrosos clubs anglesos com: Birmingham City FC, Stoke City FC, West Bromwich Albion FC, Fulham FC, Queens Park Rangers FC, Sheffield United FC, Norwich City FC, Derby County FC i Luton Town FC.

## Referències

* ↑ «Profile: Paul Peschisolido». Canadian Soccer Association. Arxivat de l'original el 19 de maig 2009. [Consulta: 1r octubre 2010].
* ↑ «Canadian Men's World Cup Team Goalscoring Leaders» (PDF). Canadian Men's World Cup Team Media Notes. Canadian Soccer Association, 22-01-2006. Arxivat de l'original el 24 juny 2006.
* ↑ Paul Peschisolido a National-Football-Teams.com (anglès)
* ↑ «Paul Peschisolido». Canadian Soccer. [Consulta: 7 gener 2015].
* ↑ «Paul Peschisolido's managerial career». Soccerbase. Centurycomm [Consulta: 15 octubre 2010].
# Palautordera

Palautordera és el nom dels següents llocs:
* Santa Maria de Palautordera, vila i municipi de la comarca del Vallès Oriental.
* Sant Esteve de Palautordera, municipi de la comarca del Vallès Oriental.
# Pedró de la Granada

El Pedró de la Granada és una muntanya de 308 metres que es troba entre els municipis de la Granada i Santa Fe del Penedès, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Peah

Peah (en hebreu: מסכת פאה) és el segon tractat del séder (ordre) Zeraïm ("llavors") de la Mixnà i el Talmud. Aquest tractat comença amb la discussió de temes relacionats amb l'agricultura, l'enfocament principal d'aquest ordre de la Mixnà. El tractat discuteix les lleis dels donatius per als pobres, quan un camperol cull el seu camp, les seves vinyes, o els seus arbres, seguint els preceptes de la Llei jueva.
El tractat també tracta sobre les lleis referents a donar caritat en general. El tractat es diu Peah (cantonada) perquè la primera part del tractat tracta sobre les lleis de Peah, mentre que la part restant del tractat es tracta sobre varis temes relacionats.
Aquest tractat discuteix els donatius que s'han de lliurar als pobres, quan es cullen els camps, els vinyers o els arbres, i les lleis referents a la caritat en general. Hi ha sis categories d'obligacions que es discuteixen en el tractat, que són les següents:
Peah: és la porció de la collita que ha de quedar en peus per als pobres, d'acord amb Levític 19:9 i Levític 23:22.
Leket: són les espigues de gra que van caure de la mà de la segadora o de la falç mentre es recol·lectava el gra durant la collita, com es descriu a Levític 19:9 i Levític 23:22.
Shichchah: són les gabelles deixades i oblidades en el camp mentre la collita és portada a l'era, així com els productes adjunts passats per alt pels recol·lectors, com es descriu a Deuteronomi 24:19.
Olelot: són els rams inmadurs dels raïms, com a Levític 19:10 i Deuteronomi 24:21.
Peret: són els raïms que cauen dels seus rams mentre són arrencats de la vinya, com a Levític 19:10.
Maaser ani: és el delme per als pobres, té lloc cada tercer i sisè any del cicle del delme, com a Deuteronomi 14:28-29 i Deuteronomi 26:12-13.
Existeixen diverses ofrenes per als pobres del camp; hi ha quatre ofrenes que provenen de la vinya: Peah, Shichchah, Peret, i Olelot; i dues ofrenes que provenen dels arbres: Peah i Shichchah. Aquests donatius s'han de lliurar tots els anys, a més, en el tercer i sisè any del cicle de la Shmità, el camperol ha de reservar el Maaser ani, el delme per als pobres.

## Referències

* ↑ Kehati, Pinchas. «Pe'ah». A: Mishnayot Mevuarot. Vol. I, 1994, p. 1–2.
Zeraïm (סדר זרעים)
Berajot
Peah
Demai
Kilayim
Shevit
Terumot
Maserot
Maaser Sheni
Halah
Orlah
Bikurim :
# Pere Patrici

«Pere Patrici» té aquests significats:
* Pere Patrici (segle X), escriptor grec de finals del segle IX i començaments del segle X
* Sant Pere Patrici, grec que va viure al segle IX.
* Pere Patrici el Mestre, historiador romà d'Orient del segle VI nadiu de Tessalònica
# Parapercis diagonalis

Parapercis diagonalis és una espècie de peix de la família dels pingüipèdids i de l'ordre dels perciformes.

## Descripció

* La femella fa 12,8 cm de llargària màxima i presenta el terç superior del cos de color marró verdós amb 6 grans taques quadrangulars i negroses, el següent terç de color blanc i lleugerament tacat de rosa i esquitxat de negre, mentre que el terç inferior mostra 6 grans taques vermelloses fosques, quadrangulars i esquitxat de negre al dors. El cap és de color gris blavós amb una línia obliqua negra a la galta per sota de l'ull, la qual acaba en un petit punt negre i seguida per dues franges amples i vermelloses. Té una gran taca de color negre a l'aleta dorsal i una filera de petites taques negres a la part tova de la mateixa aleta. La base de l'aleta anal té una filera de taques negres i la caudal dues línies amples i negroses.
* Mandíbula inferior sortint. 3 parells de dents canines. Absència de dents palatines.
* 5 espines i 21 radis tous a l'aleta dorsal i 1 espina i 17 radis tous a l'anal. 16 radis a les aletes pectorals. La quarta espina de l'aleta dorsal és la més allargada del conjunt.
* Aletes pèlviques arribant just a l'anus. Aleta caudal emarginada a la meitat superior i arrodonida a la meitat ventral.
* 30 vèrtebres.
* 57 escates a la línia lateral. Escates ctenoides al dors de l'opercle, esdevenint progressivament cicloides, més petites i sense imbricació a les galtes.

## Reproducció

És hermafrodita.

## Hàbitat i distribució geogràfica

És un peix marí, bentopelàgic (fins als 3 m de fondària) i de clima tropical, el qual viu al Pacífic occidental: Indonèsia.

## Observacions

És inofensiu per als humans.

## Referències

* ↑ Bleeker P., 1863. Onzième notice sur la faune ichthyologique de l'île de Ternate. Neder. Tijdschr. Dierk. V. 1. 228-238.
* ↑ uBio (anglès)
* 1 2 3 4 Randall, J. E., 2008. Six new sandperches of the genus Parapercis from the Western Pacific, with description of a neotype for Parapercis maculata (Bloch and Schneider). The Raffles Bull. Zool. 19:159-178.
* 1 2 Catalogue of Life (anglès)
* 1 2 3 FishBase (anglès)
* ↑ Allen, G. R. i M. V. Erdmann, 2012. Reef fishes of the East Indies. Vols. I-III. Tropical Reef Research, Perth, Austràlia.
* ↑ Indonesia Endemic Marine Fish Checklist (anglès)

## Enllaços externs

* AQUATAB (txec)
* BioLib (anglès)
* ION (anglès)
# Pedro Bigas Rigo

Pedro Bigas Rigo (Palma, 15 de maig de 1990) és un futbolista professional que juga com a defensa o com a migcampista per l'Elx CF.

## Carrera de club

Bigas va debutar com a sènior amb el CE Montuïri el 2009, a Tercera Divisió. El 9 de juliol de 2010, va signar pel CE Atlètic Balears de Segona Divisió B.
El 20 de juny de 2011, Bigas va ingressar al RCD Mallorca, i fou inicialment assignat al RCD Mallorca B també de Segona B. Va debutar amb el primer equip, i a La Liga l'1 d'octubre, com a titular en un empat 2–2 a fora contra el CA Osasuna com a lateral esquerre.
El 28 d'agost de 2012, Bigas va renovar amb els Vermellencs fins al 2015, i fou definitivament assignat al primer equip amb la samarreta número 17. El 22 d'octubre va marcar el seu primer gol com a professional, marcant el primer en una derrota per 2–3 contra el Sevilla FC; va jugar amb regularitat com a migcampista per l'esquerra durant la temporada 2012-13, en què l'equip va acabar descendint.
El 13 de juliol de 2015, Bigas va signar contracte per dos anys amb la UD Las Palmas, acabat d'ascendir a primera. El 31 de juliol de 2018, després de descendir, fou cedit a la SD Eibar de primera divisió.
El 7 de juliol de 2021, l'Elx CF va arribar a un acord amb l'Eibar pel traspàs de Bigas, qui va signar contracte per dos anys amb el club.

## Referències

* ↑ «El Atº Baleares ficha a Pedro Bigas del Montuiri» (en castellà). Fútbol Balear, 09-07-2010. [Consulta: 14 juliol 2015].
* ↑ «El Mallorca B empieza a tomar forma, firma Pedro Bigas» (en castellà). Fútbol Balear, 20-06-2011. [Consulta: 14 juliol 2015].
* ↑ «Empate capicúa en Pamplona» (en castellà). Marca, 01-10-2011 [Consulta: 14 juliol 2015].
* ↑ «Bigas renueva por tres temporadas» (en castellà). RCD Mallorca, 28-08-2012. Arxivat de l'original el 15 juliol 2015. [Consulta: 14 juliol 2015].
* ↑ «Negredo devuelve l'alegría al Sevilla» (en castellà). Marca, 22-10-2012 [Consulta: 14 juliol 2015].
* ↑ «El defensa Pedro Bigas, nuevo jugador de la UD Las Palmas» (en castellà). UD Las Palmas, 13-07-2015. Arxivat de l'original el 15 juliol 2015. [Consulta: 14 juliol 2015].
* ↑ «Pedro Bigas, cedido a la SD Eibar» (en castellà). UD Las Palmas, 31-07-2018. [Consulta: 31 juliol 2018].
* ↑ «OFICIAL | Pedro Bigas, primer fichaje del Elche CF» (en castellà). Elche CF, 07-07-2021. [Consulta: 31 juliol 2021].

## Enllaços externs

* Las Palmas official profile Arxivat 2017-08-08 a Wayback Machine. (castellà)
* Pedro Bigas Rigo a BDFutbol
* Pedro Bigas Rigo, Fitxa a Soccerway
# Pedro Miret Prieto

Pedro Miret Prieto (Santiago de Cuba, 1927-15 de gener de 2016) va ser un enginyer civil, militar i polític cubà que va exercir des de 1959 fins a 2009 diferents càrrecs superiors al govern de Cuba i en el Partit Comunista de Cuba.

## Biografia

Va iniciar les seves activitats polítiques a partir del cop d'estat del 10 de març de 1952. El 26 de juliol de 1953 va participar en l'assalt, al costat de Fidel Castro, del Caserna Montcada. Va resultar ferit en el combat, capturat i condemnat a 13 anys de presó. En 1955 es va incorporar a la direcció del Moviment 26 de Juliol. Al març de 1958 arriba clandestinament a Cuba, per incorporar-se a les files de l'Exèrcit Rebel en la Serra Mestra. Va ser ascendit a Comandant al desembre de 1958.en abril de 1961 va participar en els combats de Platja Girón contra al capdavant de l'artilleria pesant.
El gener de 1959 va ocupar el càrrec de Sotssecretari de Defensa Nacional i durant la dècada de 1960 els ministeris d'Agricultura i Mineria, Metal·lúrgia i Combustible. De 1972 a 1974 va exercir com viceprimer ministre.
Va ser membre del Comitè Central del Partit Comunista de Cuba des de la constitució en 1965 fins a la seva mort. Va arribar a ser, en diverses ocasions, membre de la seva Buró Polític.
En 1976 va ser triat Diputat a l'Assemblea Nacional del Poder Popular i membre del Consell d'Estat. Va ser Vicepresident del Consell de Ministres des de 1990 fins al seu retir en 2009.
En 2003 va ser condecorat amb la Medalla Commemorativa 50 Aniversari del 26 de Juliol. Durant els seus últims anys va patir la malaltia d'Alzheimer.

## Referències

* ↑ «Fallece Pedro Miret Prieto, uno de los últimos comandantes del Ejército Rebelde». www.martinoticias.com. [Consulta: 16 gener 2016].
* ↑ «Efemèrides cubanes: La Història el 26 de juliol». Televisió Camagüey, 25-07-2013 [Consulta: 22 març 2014].